CELEX: 32016R1736
Language: fi
Date: 2016-09-29 00:00:00
Title: Neuvoston täytäntöönpanoasetus (EU) 2016/1736, annettu 29 päivänä syyskuuta 2016, Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistettavista rajoittavista toimenpiteistä annetun asetuksen (EU) N:o 753/2011 11 artiklan 4 kohdan täytäntöönpanosta

30.9.2016   
            
            
               FI
            
            
               Euroopan unionin virallinen lehti
            
            
               L 264/8
            
         NEUVOSTON TÄYTÄNTÖÖNPANOASETUS (EU) 2016/1736,
   annettu 29 päivänä syyskuuta 2016,
   Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistettavista rajoittavista toimenpiteistä annetun asetuksen (EU) N:o 753/2011 11 artiklan 4 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistettavista rajoittavista toimenpiteistä 1 päivänä elokuuta 2011 annetun neuvoston asetuksen (EU) N:o 753/2011 (1) ja erityisesti sen 11 artiklan 4 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 1 päivänä elokuuta 2011 asetuksen (EU) N:o 753/2011.
            
         
               (2)
            
            
               Yhdistyneiden kansakuntien turvallisuusneuvoston päätöslauselman 1988 (2011) 30 kohdan nojalla perustettu Yhdistyneiden kansakuntien turvallisuusneuvoston komitea teki 21 päivänä heinäkuuta ja 7 päivänä syyskuuta 2016 muutoksia luetteloon henkilöistä, ryhmistä, yrityksistä ja yhteisöistä, joihin kohdistetaan rajoittavia toimenpiteitä.
            
         
               (3)
            
            
               Asetuksen (EU) N:o 753/2011 liite I olisi sen vuoksi muutettava tämän mukaisesti,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 753/2011 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä syyskuuta 2016.
      
         
            Neuvoston puolesta
         
         
            Puheenjohtaja
         
         P. ŽIGA
      
   
   
      (1)  EUVL L 199, 2.8.2011, s. 1.
   
      LIITE
      I   Korvataan asetuksen (EU) N:o 753/2011 liitteessä I olevat alla lueteltuja henkilöitä koskevat merkinnät jäljempänä olevilla merkinnöillä
      
      A.   Talebania lähellä olevat henkilöt
      
               
                  13)
               
               
                  
                     Mohammad Shafiqullah Ahmadi Fatih Khan (alias
                     a) Mohammad Shafiq Ahmadi, b) Mullah Shafiqullah).
                  
                     Arvonimi: Mullah. Luetteloon merkitsemisen perustelut: Samanganin maakunnan kuvernööri Taleban-hallinnon aikana. Syntymäaika: 1956–1957. Syntymäpaikka: a) Charmistanin kylä, Tirin Kotin piiri, Uruzganin maakunta, Afganistan, b) Marghin kylä, Nawan piiri, Ghaznin maakunta, Afganistan. Kansalaisuus: afganistanilainen. Lisätietoja: a) Alun perin Ghaznin maakunnasta, mutta asui myöhemmin Uruzganissa; b) Uruzganin maakunnan Taleban-varjokuvernööri vuoden 2012 lopusta lähtien; c) Toiminut Talebanin sotilaskomission jäsenenä heinäkuusta 2016 lähtien; d) Kuuluu hotak-heimoon. YK nimennyt:23.2.2001.
               
            
               
                  35)
               
               
                  Shahabuddin Delawar
                  
                     Arvonimi: Maulavi. Luetteloon merkitsemisen perustelut: Korkeimman oikeuden varapresidentti Taleban-hallinnon aikana. Syntymäaika: a) 1957, b) 1953. Syntymäpaikka: Logarin maakunta, Afganistan. Kansalaisuus: afganistanilainen. Passin nro: Afganistanin passi nro OA296623. Lisätietoja: a) Apulaispäällikkönä Talebanin suurlähetystössä Riadissa Saudi-Arabiassa 25.syyskuuta 1998 asti. b) Uskotaan oleskelevan Afganistanin ja Pakistanin raja-alueella. Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista. YK nimennyt:23.2.2001.
               
            
               
                  44)
               
               
                  
                     Din Mohammad Hanif (alias
                     a) Qari Din Mohammad, b) Iadena Mohammad)
                  
                     Arvonimi: Qari. Luetteloon merkitsemisen perustelut: a) Suunnitteluministeri Taleban-hallinnon aikana, b) Korkeakouluopetuksen ministeri Taleban-hallinnon aikana. Syntymäaika: a) Noin 1955, b)1.1.1969 (nimellä Iadena Mohammad). Syntymäpaikka: a) Shakarlabin kylä, Yaftali Painin piiri, Badakhshanin maakunta, Afganistan, b) Badakhshan (nimellä Iadena Mohammad). Kansalaisuus: afganistanilainen. Passin nro: OA 454044 (nimellä Iadena Mohammad). Lisätietoja: a) Takharin ja Badakhshanin maakunnista vastaava Talebanin korkeimman neuvoston jäsen. b) Uskotaan oleskelevan Afganistanin ja Pakistanin raja-alueella. Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista. YK nimennyt:25.1.2001.
               
            
               
                  53)
               
               
                  
                     Sayyed Mohammed Haqqani (alias Sayyed Mohammad Haqqani).
                  
                     Arvonimi: Mullah. Luetteloon merkitsemisen perustelut: a) Hallintoasioiden johtaja Taleban-hallinnon aikana; b) Tiedotus- ja kulttuuriasioiden johtaja Kandaharin maakunnassa Taleban-hallinnon aikana. Syntymäaika: Noin 1965. Syntymäpaikka: Chaharbaghin kylä, Arghandabin piiri, Kandaharin maakunta, Afganistan. Kansalaisuus: afganistanilainen. Lisätietoja: a) Valmistunut Akora Khattakissa Pakistanissa sijaitsevasta Haqqaniya-madrassasta; b) Uskotaan olleen läheisissä suhteissa Taleban-johtajaan Mullah Mohammad Omariin; c) Uskotaan oleskelevan Afganistanin ja Pakistanin raja-alueella; d) Talebanin korkeimman neuvoston jäsen kesäkuussa 2010; e) Kuuluu barakzay-heimoon. Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista. Ilmoitettu kuolleen tammikuussa 2016. YK nimennyt:31.1.2001.
                  Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
                  Sayyed Mohammed Haqqani on liittoutunut Gulbbudin Hekmatyarin kanssa ja on ollut Mullah Mohammed Omarin pitkäaikainen tukija. Taleban-hallinnon hallintoasioiden johtajana hän jakoi afganistanilaisia henkilökortteja Al-Qaidaan liittyville ulkomaalaisille, jotka taistelivat Afganistanissa, ja keräsi heiltä huomattavan määrän varoja.
                  Sayyed Mohammed Haqqani tapasi useaan kertaan Aiman Muhammed Rabi al-Zawahirin ja Farhadin, Mohammed Omarin sihteerin, vuosina 2003 ja 2004. Hän avasi Qissa Khwanin basaarissa Peshawarissa Pakistanissa kirjakaupan, jota on käytetty Talebanin rahoittamisessa. Hän oli vielä maaliskuussa 2009 aktiivinen Talebanin kapinallisjohtaja.
               
            
               
                  64)
               
               
                  
                     Khairullah Khairkhwah (alias
                     a) Mullah Khairullah Khairkhwah b) Khirullah Said Wali Khairkhwa)
                  
                     Arvonimi: a) Maulavi; b) Mullah. Luetteloon merkitsemisen perustelut: a) Afganistanin Heratin maakunnan kuvernööri Taleban-hallinnon aikana; b) Taleban-hallinnon tiedottaja; c) Kabulin maakunnan kuvernööri Taleban-hallinnon aikana; d) Sisäasiainministeri Taleban-hallinnon aikana. Syntymäaika: a) Noin 1963 b)1. tammikuuta 1967 (nimellä Khirullah Said Wali Khairkhwa). Syntymäpaikka: a) Potin kylä, Arghistanin piiri, Kandaharin maakunta, Afganistan; b) Kandahar; Kansalaisuus: afganistanilainen. Osoite: Qatar. Lisätietoja: a) Kuuluu popalzai-heimoon. YK nimennyt:25.1.2001.
               
            
               
                  66)
               
               
                  Jan Mohammad Madani Ikram
                  
                     Arvonimi: Maulavi. Luetteloon merkitsemisen perustelut: Asiainhoitaja, Talebanin suurlähetystö, Abu Dhabi, Yhdistyneet arabiemiirikunnat. Syntymäaika: 1954–1955. Syntymäpaikka: Siyachoyn kylä, Panjwain piiri, Kandaharin maakunta, Afganistan. Kansalaisuus: afganistanilainen. Lisätietoja: a) Uskotaan oleskelevan Afganistanin ja Pakistanin raja-alueella; b) Kuuluu alizai-heimoon. Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista. YK nimennyt: 25.1.2001.
               
            
               
                  72)
               
               
                  
                     Fazl Mohammad Mazloom (alias
                     a) Molah Fazl, b) Fazel Mohammad Mazloom)
                  
                     Arvonimi: Mullah. Luetteloon merkitsemisen perustelut: Armeijan varaylipäällikkö Taleban-hallinnon aikana. Syntymäaika: vuosien 1963 ja 1968 välillä. Syntymäpaikka: Uruzgan, Afganistan. Kansalaisuus: afganistanilainen. Osoite: Qatar. YK nimennyt:23.2.2001.
                  Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
                  Fazl Mohammad Mazloom oli Mohammed Omarin läheinen liittolainen ja auttoi häntä Taleban-hallinnon perustamisessa. Mazloom oli Al-Qaidan perustamalla Al-Farouqin koulutusleirillä. Hän oli tietoinen siitä, että Taleban avusti Uzbekistanin islamilaista liikettä antamalla sille taloudellista ja logistista tukea sekä aseita saaden vastineeksi sotilaita.
                  Hän oli noin 3 000 sotilaan Talebanin etulinjan joukkojen komentaja Takharin maakunnassa lokakuussa 2001.
               
            
               
                  82)
               
               
                  
                     Allah Dad Tayeb Wali Muhammad (alias
                     a) Allah Dad Tayyab, b) Allah Dad Tabeeb)
                  
                     Arvonimi: a) Mullah; b) Haji. Luetteloon merkitsemisen perustelut: Apulaisviestintäministeri Taleban-hallinnon aikana. Syntymäaika: Noin 1963. Syntymäpaikka: a) Ghorakin alue, Kandaharin maakunta, Afganistan; b) Neshin piiri, Uruzganin maakunta, Afganistan. Kansalaisuus: afganistanilainen. Lisätietoja: Kuuluu popalzai-heimoon. Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista. Kuollut marraskuussa 2015. YK nimennyt:25.1.2001.
               
            
               
                  88)
               
               
                  
                     Nurullah Nuri (alias Norullah Noori)
                  
                     Arvonimi: Maulavi. Luetteloon merkitsemisen perustelut: a) Afganistanin Balkhin maakunnan kuvernööri Taleban-hallinnon aikana; b) Pohjoisen vyöhykkeen päällikkö Taleban-hallinnon aikana. Syntymäaika: a) Noin 1958; b)1.1.1967. Syntymäpaikka: Shahjoen piiri, Zabulin maakunta, Afganistan. Kansalaisuus: afganistanilainen. Osoite: Qatar. Lisätietoja: a) Kuuluu tokhi-heimoon. YK nimennyt:25.1.2001.
               
            
               
                  90)
               
               
                  Mohammed Omar Ghulam Nabi
                  
                     Arvonimi: Mullah. Luetteloon merkitsemisen perustelut: Ns. uskovaisten johtaja (’Amir ul-Mumineen’), Afganistan. Syntymäaika: a) Noin 1966; b) 1960; c) 1953. Syntymäpaikka: a) Naw Dehin kylä, Deh Rawudin piiri, Uruzganin maakunta, Afganistan; b) Noorin kylä, Maiwandin piiri, Kandaharin maakunta, Afganistan. Kansalaisuus: afganistanilainen. Lisätietoja: a) Isän nimi on Ghulam Nabi, tunnetaan myös Mullah Musafirina; b) Menettänyt vasemman silmän; c) Ahmad Jan Akhundzada Shukoor Akhundzadan lanko; d) Uskotaan oleskelevan Afganistanin ja Pakistanin raja-alueella; e) Kuuluu hotak-heimoon. Ilmoitettu kuolleen huhtikuussa 2013. YK nimennyt:31.1.2001.
                  Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
                  Mohammer Omarilla on arvonimi ”Afganistanin islamilaisen emiirikunnan uskollisten komentaja” ja hän on korkein johtaja Taleban-liikkeen hierarkiassa. Hän suojeli Osama bin Ladenia ja hänen Al-Qaida -verkostoaan Yhdysvalloissa 11.9.2001 tehtyjä iskuja edeltävinä vuosina. Hän on myös johtanut Talebania Afganistanin hallitusta ja sen liittolaisia vastaan Afganistanissa vuodesta 2001.
                  Mohammed Omar johtaa muiden merkittävien sotilaallisten johtajien, kuten Jalaluddin Haqqanin, liittoumaa alueella. Gulbuddin Hekmatyar on myös tehnyt yhteistyötä Mohammed Omarin ja Talebanin kanssa.
               
            
               
                  97)
               
               
                  
                     Mohammad Hasan Rahmani (alias Gud Mullah Mohammad Hassan)
                  
                     Arvonimi: Mullah. Luetteloon merkitsemisen perustelut: Kandaharin provinssin kuvernööri Afganistanissa Taleban-hallinnon aikana. Syntymäaika: Noin 1963. Syntymäpaikka: a) Deh Rawudin piiri, Uruzganin maakunta, Afganistan, b) Choran piiri, Uruzganin maakunta, Afganistan, c) Charchinon piiri, Uruzganin maakunta, Afganistan. Kansalaisuus: afganistanilainen. Lisätietoja: a) Oikeassa jalassa proteesi; b) Talebanin korkeimman neuvoston jäsen vuoden 2013 puolivälistä ja mullah Mohammed Omarin varamies maaliskuussa 2010; c) Uskotaan oleskelevan Afganistanin ja Pakistanin raja-alueella; d) Kuuluu achekzai-heimoon. Kuollut 9. helmikuuta 2016. YK nimennyt:23.2.2001.
               
            
               
                  113)
               
               
                  Sher Mohammad Abbas Stanekzai Padshah Khan
                  
                     Arvonimi: Maulavi. Luetteloon merkitsemisen perustelut: a) Kansanterveyden apulaisministeri Taleban-hallinnon aikana; b) Apulaisulkoministeri Taleban-hallinnon aikana. Syntymäaika: Noin 1963. Syntymäpaikka: Qala-e-Abbas, Shah Mazarin alue, Baraki Barakin piiri, Logarin maakunta, Afganistan. Kansalaisuus: afganistanilainen. Lisätietoja: Uskotaan oleskelevan Afganistanin ja Pakistanin raja-alueella. Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista. YK nimennyt:25.1.2001.
               
            
               
                  119)
               
               
                  
                     Abdul-Haq Wassiq (alias: a) Abdul-Haq Wasseq, b) Abdul Haq Wasiq).
                  
                     Arvonimi: Maulavi. Luetteloon merkitsemisen perustelut: Apulaisturvallisuusministeri (tiedustelu) Taleban-hallinnon aikana. Syntymäaika: a) Noin 1975, b) 1971. Syntymäpaikka: Gharibin kylä, Khogyanin piiri, Ghaznin maakunta, Afganistan. Kansalaisuus: afganistanilainen. Osoite: Qatar. YK nimennyt:31.1.2001.
                  Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
                  Abdul-Haq Wassiq on liittoutunut Gulbuddin Hekmatyarin kanssa. Hän oli paikalliskomentaja ensin Nimrozin ja sitten Kandaharin maakunnissa Taleban-hallinnon aikana. Hänestä tuli sitten tiedustelupalvelun apulaispääjohtaja, joka raportoi Qari Ahmadullahille. Tässä toimessa hänen tehtäviinsä kuuluivat suhteet al-Qaidaan liittyviin ulkomaalaisiin taistelijoihin ja heidän Afganistanissa oleviin koulutusleireihinsä. Hän oli myös tunnettu Talebanin vastustajiin kohdistuneista tukahduttamistoimista Afganistanin eteläosassa.
               
            
               
                  123)
               
               
                  
                     Mohammad Zahid (alias
                     a) Jan Agha Ahmadzai b) Zahid Ahmadzai)
                  
                     Arvonimi: Mullah. Luetteloon merkitsemisen perustelut: Kolmas sihteeri, Talebanin suurlähetystö, Islamabad, Pakistan. Syntymäaika: 1971. Syntymäpaikka: Logarin maakunta, Afganistan. Kansalaisuus: afganistanilainen. Passin nro: Afganistanin passi nro D 001206, myönnetty 17.7.2000. Lisätietoja: Uskotaan oleskelevan Afganistanin ja Pakistanin raja-alueella. Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista. YK nimennyt:25.1.2001.
               
            
               
                  139)
               
               
                  Rahmatullah Shah Nawaz
                  
                     Nimi (alkuperäinen kirjoitusasu):
                     
                  
                     Arvonimi: Alhaj Luetteloon merkitsemisen perustelut: ei saatavilla Syntymäaika: a) 1981 b) 1982 Syntymäpaikka: Shadal (tai Shadaal) Bazaar, Achinin piiri, Nangarharin maakunta, Afganistan Hyvälaatuinen
                     alias:
                     a) Qari Rahmat (aiemmin luettelossa tällä nimellä) b) Kari Rahmat Huonolaatuinen
                     alias: ei saatavilla Kansalaisuus: afganistanilainen Passin numero: ei saatavilla Henkilötunnus: ei saatavilla Osoite: a) Kamkain kylä, Achinin piiri, Nangarharin maakunta, Afganistan b) Surkhelin kylä, Achinin piiri, Nangarharin maakunta, Afganistan c) Batanin kylä, Achinin piiri, Nangarharin maakunta, Afganistan Luetteloon merkitsemisen päivämäärä:21.8.2014 (muutettu 21.7.2016) Muita tietoja: Fyysinen kuvaus: ruskeat silmät, mustat hiukset, paino 77–81 kg, pituus 178 cm, lyhyt tai keskipitkä musta parta, lyhyet mustat hiukset. Kuuluu shinwari-heimon sepahi-alaryhmään. Taleban-komentaja ainakin helmikuusta 2010. Kerännyt veroja ja lahjuksia Talebanin puolesta huhtikuusta 2015 lähtien. Pitää yhteyttä Talebanin toimijoihin Nangarharin maakunnassa Afganistanissa ja toimittaa heille tietoja ja ohjeita sekä järjestää majoitusta ja aseita. On sijoittanut improvisoituja räjähteitä (IED) ja toteuttanut iskuja kansainvälistä turvallisuusjoukkoa (ISAF) ja Afganistanin joukkoja vastaan. Osallisena laittomassa huumekaupassa ja johtaa heroiinilaboratoriota Abdulkhelin kylässä Achinin piirissä Nangarharin maakunnassa Afganistanissa. YK nimennyt:21.8.2014.